આ હુકમ સાંભળતા હું તરત ઊભો થયો. મને હવે તક મળી છે એમ મને લાગ્યું. આટલી અનંદદાયક આજ્ઞા મને જિંદગીમાં કોઈ દિવસ મળી ન હતી. શ્રીમતી રફલરને ત્યાં સફાઈ અને વ્યવસ્થાની મને તાલીમ મળી હતી, તે આજે મને ફળી. મેં તે ઓરડી ત્રણ વાર વાળી. પછી લૂગડાના કકડા વડે ચાર વાર તેને ઝાટકી નાખી. ખુરશી,ટેબલ બાકડા,કબાટ તમામ રાચરચીલું મેં ઉપર નીચે બધે લૂગડું ફેરવી ફેરવીને લૂછી કાઢ્યું. વળી દરેક વસ્તુને ખસેડી તળેની જગ્યા પણ સાફસૂફ કરી,અને ખૂણાખાંચરા પણ વાળી ઝૂડી સ્વચ્છ કર્યા.